**Juhatuse koosolek toimus 28.04.2020 telefonikonverentsi teel.**

**Koosolek algas kell 09.00 ja lõppes kell 10.00**

**Protokoll vihmavarjuprojektide taotluste arutelust (üks osa juhatuse koosolekust).**

Koosolekust võtsid osa: Koit Kelder, Jaanika Tiitson, Mikk Rand, Jüri Saar, Krista Riik, Liisa Vipp.

Koosolekut juhatas Koit Kelder ja protokollis Terje Aus

**Taotlused, mida läbi vaadati:**

|  |
| --- |
| 1. 25\_Ohessaare pangaküla MTÜ – rakupõletuse õpituba Ohessaares;
2. 26\_ MTÜ Wabariigi Purjelaevaühing ja MTÜ Abruka Rannaniit - Maru Kena Abruka Etnomöll - S/TORM
 |

**25\_ OHESSAARE PANGAKÜLA**

**Sõrve keraamikuhuviliste grupi Ohessaare pangal 29.08.20 keraamika õpitoa, mis tutvustaks rakupõletust.**

|  |  |  |
| --- | --- | --- |
| **Tegevuse eelarve** | **Taotletav toetus SKK-lt** | **SKK otsus rahastuseks** |
| 605.00 | 485.00 | **315.00 €** |

**JUHATUSE ARVAMUS:**

*Tegemist on regulaarselt koos käiva Sõrve keraamikahuviliste grupi ühise õpitoaga uue tehnika õppimiseks ning võrgustiku tugevdamiseks. Planeeritud tegevus vastab meetme eesmärgile.*

*Juhatuse arvamuse kohaselt tuleb osalejatel tasuda õpitoas osalemise eest osalustasu, millest saab soetada vajaliku savi, glasuurid ja pisitöövahendid (170.- eur) ning summast saaks tasuda projekti omaosaluse.*

*SKK toetab õpitoa läbiviimist tegevuste osas: ahjurent koos gaasiga, töömaterjalide (savi, glasuurid, pisitöövahendid) soetus, telgi rent ja juhendajate tasud kokku summas 485.- eur, millest taotleja omaosalus on 170.- eur (toetus 315.- eur).*

*Rakupõletuse tehnoloogiat tutvustavast õpitoast tuleb teavitada ka teiste piirkondade keraamikaringide juhendajaid või huvilisi ning võimalusel neid kaasata. Vahva oleks pärast ka rakupõletuse tehnoloogiaga tehtud keraamika näitus Sõrve Värava majas, et tagada kogu tegevusest projekti eesmärgile vastavalt ka võimalikult suur avatus ja mõju piirkonnale.*

**26\_ MTÜ Wabariigi purjelaevaühing ja MTÜ Abruka Rannaniit**

Tegevuste eesmärgiks on Etno- ja pärimusmuusika festivali **Maru Kena Abruka Etnomöll - S/TORM** korraldamisega Abrukal. Piiratud osalejate arvuga sündmuse esimese aasta pealkirjaks on ELEMENDID (vesi-tuli-õhk-maa) ning planeeritud toimumisaeg   07.-08. august 2020.

|  |  |  |
| --- | --- | --- |
| **Tegevuse eelarve** | **Taotletav toetus SKK-lt** | **SKK otsus rahastuseks** |
|  | 4356,00 |  **€** |

**JUHATUSE ARVAMUS:**

*Leiti, et planeeritud tegevus on meetme eesmärgiga vastavuses. Kuna aga tehnilises mõttes on sellest meetmest toetusraha kasutamise puhul tegevuste elluviijaks Saarte Koostöökogu, siis parema ülevaate saamiseks kogu planeeritud festivali osas, palume taotlejal esitada lisaks kogu festivali programm ning eelarve, näidates ära ka teised rahastuse allikad tegevuste lõikes.*

*Juhatusel tekkisid ka mõned küsimused, mille osas ootame lisaselgitusi:*

* *SKK toetuse osa külastajate ja tehnika transpordiks saarele ja tagasi on üsna suur – kuidas saaks antud tegevus toimuma siis, kui rahastust vihmavarjuprojektide taotlusvoorust ei tuleks?*
* *Kuna toetusraha kasuamine peab olema säästlik ja majanduslikult otstarbekas, siis kas on mingi osa transpordist (näiteks transport B teie eelarves) võimalik teha ka regulaarse Kuressaare-Abruka liinilaevaga Abro?*
* *Milline on festivali hinnapoliitika – mis hinnaga on planeeritud piletid ja/või passid, mis teenuseid pileti/passi soetanud kasutada saab?*

*Lisainfo olemasolu korral arutab SKK juhatus taotlust uuesti oma istungil eeldatavalt 2-3 nädala pärast.*

**28.04.2020 koosoleku tulemusena eraldati kokku 315€.**

**Varasemalt, 14.04.20 koosoleku tulemusena eraldati toetuseks kokku 1890€, 20.03.2020 koosoleku tulemusena 2465€, 18.02.20 koosoleku tulemusena 9020,20€ ja 03.03.2020 koosoleku tulemusena 12427€.**

**Eraldatud toetusest on loobunud MTÜ Popi (1800€ ja Orissaare Jahimehed 387€).**

**Kokku kogu eelarvest seega eraldatud praegu 23930,20€**

**Järgmine arutelu toimub uute projektide lisandumisel.**

------------------- -------------------

Koit Kelder Terje Aus

Koosoleku juhataja Protokollija